
PREKIŲ PIRKIMO-PARDAVIMO SUTARTIES SPECIALIOSIOS SĄLYGOS 

	Sutarties pavadinimas
	Bendrosios duomenų aplinkos, angl. Common Data Environment (toliau – CDE) programinės įrangos licencijų nuoma  ir CDE konfigūravimas, duomenų migravimo bei naudotojų mokymo paslaugos

	Sutarties numeris
	



	1. SUTARTIES ŠALYS

	1.1. Pirkėjas
	1.1.1. Pavadinimas
	LITGRID AB

	
	1.1.2. Juridinio asmens kodas
	302564383

	
	1.1.3. Adresas
	Karlo Gustavo Emilio Manerheimo g. 8
LT-05131 Vilnius

	
	1.1.4. PVM mokėtojo kodas
	LT100005748413

	
	1.1.5. Atsiskaitomoji sąskaita
	LT24 2150 0510 0002 1766

	
	1.1.6. Bankas, banko kodas
	OP Corporate Bank plc Lietuvos filialas(banko kodas 21500)

	
	1.1.7. Telefonas
	+370 707 02171

	
	1.1.8. El. paštas
	info@litgrid.eu

	
	1.1.9. Šalies atstovas
	

	
	1.1.10. Atstovavimo pagrindas
	

	1.2. Tiekėjas
(jei Tiekėjas yra fizinis asmuo, skiltys atitinkamai pakoreguojamos)

	1.2.1. Pavadinimas
	

	
	1.2.2. Juridinio asmens kodas
	

	
	1.2.3. Adresas
	

	
	1.2.4. PVM mokėtojo kodas
	

	
	1.2.5. Atsiskaitomoji sąskaita
	

	
	1.2.6. Bankas, banko kodas
	

	
	1.2.bank7. Telefonas
	

	
	1.2.8. El. paštas
	

	
	1.2.9. Šalies atstovas
	

	
	1.2.10. Atstovavimo pagrindas
	



	2. ATSAKINGI ASMENYS

	2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą „SABIS“ priėmimą
	(nurodyti padalinį / skyrių, pareigas, vardą, pavardę, tel., el. paštą)

	2.2. Tiekėjo kontaktiniai asmenys, atsakingi už Sutarties vykdymą
	(nurodyti padalinį / skyrių, pareigas, vardą, pavardę, tel., el. paštą)

	3. SUTARTIES DALYKAS

	3.1. Sutarties dalykas 
	3.1.1. Tiekėjas įsipareigoja Sutartyje numatytomis sąlygomis perduoti Pirkėjui Prekes ir su jomis susijusias paslaugas (jei taikoma) (toliau – Prekės).
3.1.2. Išsamus Prekių aprašymas ir kiti reikalavimai tiekiamoms Prekėms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“.

	3.2. Pirkimo numeris
	

	3.3. Informacija apie Europos Sąjungos lėšomis finansuojamą projektą arba kitą projektą
	Punktas netaikomas. 


	4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA

	4.1. Prekių pristatymo terminas

	Tiekėjas Prekes įsipareigoja pristatyti Techninėje specifikacijoje nustatytais terminais, sąlygomis.


	4.2. Prekių (ar jų dalies) pristatymo termino pratęsimas
	Netaikoma

	4.3. Užsakymų teikimo tvarka
	Užsakymo tvarka nurodyta Techninėje specifikacijoje.
1. Licencijos turi būti aktyvuojamos nuo 2027-01-11
2. Visi konfigūravimo rezultatai turi būti pateikti priėmimui per 20 kalendorinių dienų nuo Užsakovo rašytinio patvirtinimo, kad Tiekėjui perduota visa konfigūravimui reikalinga informacija.
3. Visi migruojami projektai ir jų duomenys turi būti perkelti į naują CDE ir pateikti Užsakovui priėmimui ne vėliau kaip per 30 kalendorinių dienų nuo CDE konfigūracijos priėmimo dienos.
4. Pradiniai mokymai turi būti įvykdyti ne vėliau kaip per 10 darbo dienų nuo CDE konfigūracijos priėmimo dienos.
5. Užsakovui pateikus prašymą dėl papildomų / pakartotinių mokymų, Tiekėjas juos turi suteikti, su Užsakovu suderintu laiku, bet ne vėliau kaip per 5 darbo dienas nuo prašymo pateikimo, jeigu Šalys nesusitaria kitaip.

	4.4. Dėl Prekių pristatymo dalimis vertės / apimties
	Punktas netaikomas.

	4.5. Kartu su Prekėmis pateikiami dokumentai
	Jei Techninėje specifikacijoje nurodyta, jog Tiekėjas kartu su Prekėmis turi pateikti atitinkamus dokumentus, Tiekėjui nepateikus tokių dokumentų, laikoma, kad Prekės neatitinka Sutartyje nustatytų reikalavimų.

	5. SUTARTIES KAINA IR ATSISKAITYMO TVARKA

	5.1. Sutarčiai taikomas kainos apskaičiavimo būdas
	Fiksuotos kainos kainodara.

	5.2. Pradinės Sutarties vertė 

	Pradinės Sutarties vertė Eur be PVM:  [...]
PVM: [...]
Pradinė sutarties kaina Eur su PVM: [...]

Fiksuota kaina. Pradinės Sutarties vertė lygi Tiekėjo pasiūlymo kainai be PVM, nurodytai už visą Sutartyje nurodytą Prekių kiekį.

	5.3. Sutarties kainos / įkainių perskaičiavimas taikant peržiūros taisykles
	5.3.1. Sutarties kaina / įkainiai bus perskaičiuojami:
5.3.1.1. dėl PVM tarifo pasikeitimo. Šalys susitaria, kad PVM apskaičiuojamas pagal sąskaitos faktūros išrašymo metu galiojančius tarifus. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir panašiai;
5.3.1.2. dėl kainų lygio pokyčio:
5.3.1.2.1. bet kuri Sutarties šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.1.2.6 papunktyje, viršija 5 procentus. 
 Tuo atveju, jei nuo  (galutinio) pasiūlymo pateikimo iki galimos Sutarties sudarymo dienos yra praėję daugiau nei 6 (šeši) mėnesiai, Sutartyje numatytos kainos / įkainių perskaičiavimas (keitimas) gali būti atliktas Sutarties sudarymo dieną.
5.3.1.2.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.
5.3.1.2.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių kaina / įkainiai nėra perskaičiuojami dėl kainų lygio kilimo (negali būti didinami), tačiau yra perskaičiuojami dėl kainų lygio kritimo (gali būti mažinami)
5.3.1.2.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros išduoto dokumento ar patvirtinimo.
5.3.1.2.5. Šalys privalo susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.
5.3.1.2.6. Nauja Sutarties kaina / įkainiai apskaičiuojami pagal žemiau pateiktą formulę:

, kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)
a1 – perskaičiuota (pakeista) kaina / įkainis (Eur be PVM)
k – pagal vartotojų kainų indeksą (indeksas: „Vartojimo prekės ir paslaugos“) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:
, (proc.) kur
Indnaujausias – kreipimosi dėl kainos / įkainių peržiūros išsiuntimo kitai šaliai dieną paskelbtas naujausias „Vartojimo prekės ir paslaugos“ indeksas.
Indpradžia – laikotarpio pradžios datos (mėnesio) „Vartojimo prekės ir paslaugos“ indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

5.3.1.2.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejų skaitmenų po kablelio.
5.3.1.2.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale, kita svarbi informacija. Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą nei nurodytas šioje procedūroje.
5.3.1.2.9. Susitarimas turi būti sudarytas per 30 (trisdešimt) dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos. Jei Prekės pristatomos po prašymo pateikimo, tačiau susitarimas dar nėra sudarytas, pristatytų Prekių kainoms/ įkainiams taikomos peržiūrėtos kainos / įkainiai.
5.3.1.2.10. Sutarties kaina / įkainiai neperskaičiuojami, jei Sutarties kainodara kintamas įkainis arba vykdymo išlaidų atlyginimas.

	5.4. Sutarties kainos / įkainių apskaičiavimas taikant kiekio (apimties) keitimo taisykles
	 Punktas netaikomas.


	5.5. Atsiskaitymo su Tiekėju terminas ir tvarka
	5.5.1. Pirkėjas atsiskaito su Tiekėju ne vėliau kaip per 30 (trisdešimt) dienų nuo Sąskaitos gavimo dienos. 
5.5.2. Apmokėjimo sąlygos: mokama vieną kartą per metus.: 

	5.6. Avansas
	Punktas netaikomas.
	5.7. Avanso užtikrinimas
	Punktas netaikomas.
	6. PREKIŲ KOKYBĖ IR GARANTINIAI ĮSIPAREIGOJIMAI

	6.1. Garantinis terminas
	Garantinis terminas taikomas visą Paslaugų teikimo laikotarpį, t. y. 60 (šešiasdešimt) mėnesių nuo Paslaugų suteikimo / aktyvavimo dienos. Tiekėjas įsipareigoja užtikrinti, kad per visą šį laikotarpį Paslaugos veiktų tinkamai, atitiktų Sutarties ir techninės specifikacijos reikalavimus bei būtų užtikrintas nepertraukiamas jų galiojimas ir naudojimo galimybė.

	6.2. Garantinė priežiūra
	Tiekėjas privalo pašalinti trūkumus per Techninėje specifikacijoje nurodytą terminą. Jei terminas nenurodytas – ne ilgiau kaip per 10 (dešimt) dienų. Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje.

	6.3. Kokybinių kriterijų įgyvendinimo ir tikrinimo tvarka
	Netaikoma.


	7. SUTARTIES VYKDYMUI PASITELKIAMI SUBTIEKĖJAI

	7.1. Sutarties vykdymui pasitelkiami subtiekėjai ir (ar) specialistai
	Pasirinkite elementą.

	8. PRIEVOLIŲ PAGAL SUTARTĮ ĮVYKDYMO UŽTIKRINIMAS

	8.1. Prievolių pagal Sutartį įvykdymo užtikrinimas
	Prievolių pagal Sutartį įvykdymas užtikrinamas: netesybos.

	8.2. Sutarties įvykdymo užtikrinimo galiojimo terminas
	Netaikoma



	8.3. Sutarties įvykdymo užtikrinimo pateikimas
	Punktas netaikomas.
 

	9. ŠALIŲ ATSAKOMYBĖ

	9.1. Pirkėjui taikomos netesybos už mokėjimų pagal Sutartį vėlavimą
	Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną.

	9.2. Tiekėjui taikomos netesybos 
	9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento   dydžio delspinigius už kiekvieną uždelstą dieną / savaitę / mėnesį nuo laiku neperduotų Prekių ar Prekių, turinčių trūkumų, kainos be PVM. 
9.2.2. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną / savaitę / mėnesį nuo laiku negrąžintos permokos, kainos be PVM.
9.2.3. Tiekėjas privalo sumokėti Pirkėjui netesybas per 5 darbo dienas nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos.

	9.3. Tiekėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka
	Jei Sutartis nutraukiama dėl Tiekėjo kaltės, Pirkėjas turi teisę reikalauti sumokėti baudą, lygią 5 (penkių) procentų Pradinės sutarties vertės dydžio sumai, bet ne mažesnę nei 3000 (trys tūkstančiai) Eur.


	9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos
	100 (vienas šimtas) Eur už kiekvieną pažeidimo atvejį.

	9.5. Tiekėjui taikomos baudos dėl aplinkosauginių, darbuotojų saugos, sveikatos saugos, gaisrinės saugos,  ir (arba) socialinių kriterijų nesilaikymo
	9.5.1. 100 (vienas šimtas) Eur už kiekvieną pažeidimo atvejį.
9.5.2.  Tiekėjas įsipareigoja nedelsiant, tačiau visais atvejais ne vėliau kaip per 2 (dvi) darbo dienas, pranešti Pirkėjui (ir atitinkamoms institucijoms, kai to reikalaujama) apie visus aplinkos apsaugos ar darbuotojų saugos reikalavimus pažeidžiančius incidentus, įvykusius Prekių pristatymo metu ir teikiant su jomis susijusias paslaugas. Jei Tiekėjas nepraneša apie incidentą Pirkėjui ir (ar) atitinkamoms institucijoms per 2 (dvi) darbo dienas, jis papildomai privalo sumokėti Pirkėjui baudą, lygią 100 Eur už kiekvieną atskirą atvejį ir atlyginti Pirkėjui visus tiesioginius nuostolius, patirtus dėl nepranešimo apie incidentą, kurių bauda nepadengia. Šis punktas taikomas visiems incidentams, įvykusiems Prekių pristatymo metu ir (ar) teikiant su jomis susijusias paslaugas, nepaisant to, ar jie sukėlė žalos žmonėms ar aplinkai.
9.5.3. 500 (penki šimtai) Eur už kiekvieną pažeidimo atvejį jei pažeidžiami darbuotojų saugos ir sveikatos reikalavimai, ir dėl to įvyksta nelaimingas atsitikimas.

	9.6. Tiekėjui taikoma bauda dėl konfidencialumo reikalavimų nesilaikymo
	3000 (trys tūkstančiai) Eur už kiekvieną pažeidimo atvejį ir atlygina dėl to Pirkėjo patirtus ar atsiradusius tiesioginius nuostolius, kiek jų nepadengia bauda.

	9.7. Tiekėjui taikomos netesybos dėl pirkimo dokumentuose nustatytų kokybinių kriterijų nepasiekimo Sutarties vykdymo metu
	Punktas netaikomas.

	9.8. Tiekėjui taikomos netesybos dėl Sutarties įvykdymo užtikrinimo nepratęsimo
	Punktas netaikomas, taikomos 8.2.2 punkte nustatytos sąlygos.

	9.9. Tiekėjui taikoma bauda dėl sutikimo dirbti elektros perdavimo tinklo objektuose (įrenginiuose) ir/ar jų apsaugos zonoje neturėjimo
	Punktas netaikomas.


	9.10. Tiekėjui taikoma bauda, jei Prekes tiekiantys, su jomis susijusias paslaugas teikiantys specialistai yra neblaivūs ar apsvaigę nuo psichoaktyvių medžiagų.
	300 (trys šimtai) Eur už kiekvieną pažeidimo atvejį.

	9.11. Tiekėjui taikoma bauda, jei Tiekėjas nesilaiko nacionalinio saugumo interesų (kai taikoma) ir (ar) Kilmės taikomų reikalavimų
	1000 (vienas tūkstantis) Eur už kiekvieną pažeidimo atvejį.

	9.12. Bendra informacija
	9.12.1. Šiame skyriuje nurodytų netesybų sumokėjimas neatleidžia Tiekėjo nuo pareigos atlikti visus veiksmus, būtinus įvykdyti sutartinius įsipareigojimus.
9.12.2. Šiame skyriuje numatytos netesybos Tiekėjui taikomos ir tuo atveju, jei pažeidimai atlikti jo subtiekėjo, specialistų, darbuotojų ar kitų trečiųjų asmenų, kuriuos jis pasitelkė vykdyti Sutartį.
9.12.3. Atsiskaitant, priskaičiuotų netesybų (baudų ir delspinigių), nuostolių suma bus mažinama Tiekėjo pateiktoje sąskaitoje faktūroje nurodyta mokėtina suma. Pirkėjas turi teisę bet kada vienašališkai įskaityti savo piniginius reikalavimus iš bet kokių Tiekėjui mokėtinų sumų, įskaitant pagal šią Sutartį ir kitas sutartis, sudarytas tarp Šalių, mokėtinas nuostolių kompensacijas, kitas sumas, bei jų dydžiu susimažinti Pirkėjo mokėtinas sumas Tiekėjui, apie tai raštiškai informuodamas Tiekėją. 
9.12.4. Nesant iš ko įskaityti piniginių reikalavimų, Tiekėjas privalo sumokėti Pirkėjui netesybas per 5 (penkias) dienas nuo Pirkėjo pareikalavimo.
9.12.5. Šalys viena kitai atlygina tik tiesioginius nuostolius, kurie ribojami Sutarties kainos dydžio suma, bet ne mažesne kaip 3000 (trys tūkstančiai) Eur suma (jeigu Sutarties kaina neviršija 3000 (trijų tūkstančių) Eur sumos).
9.12.6. Bendras pagal Sutartį Šaliai pritaikytų netesybų dydis ribojamas 20 (dvidešimt) procentų Pradinės sutarties vertės dydžio suma; jeigu Sutarties kaina neviršija 3000 (trijų tūkstančių) Eur sumos - ne didesne kaip 1 500 (vienas tūkstantis penki šimtai) Eur suma.

	10. ESMINĖS SUTARTIES SĄLYGOS

	10.1. Esminės Sutarties sąlygos
	1. Techninėje specifikacijoje nustatyto privalomo CDE funkcionalumo užtikrinimas Sutarties galiojimo laikotarpiu;
2. Techninėje specifikacijoje nustatytos projektų ir duomenų migracijos atlikimas, užtikrinant migruojamų duomenų vientisumą, atsekamumą ir išsaugojimą;
3. Užsakovo prieigos prie CDE ir joje saugomų duomenų užtikrinimas bei galimybės gauti ir perkelti Užsakovo duomenis Techninėje specifikacijoje nustatyta apimtimi išsaugojimas.

	10.2. Dideli arba nuolatiniai esminės Sutarties sąlygos vykdymo trūkumai
	1. Techninėje specifikacijoje nustatytas aukšto masto incidentas nepašalinamas per 24 (dvidešimt keturias) Pirkėjo darbo valandas nuo jo užregistravimo.
2. Techninėje specifikacijoje nustatytas aukšto arba vidutinio masto incidento pašalinimo terminas viršijamas 2 (du) ar daugiau kartų per bet kurį 3 (trijų) iš eilės einančių mėnesių laikotarpį.
3. dėl Tiekėjo veiksmų ar neveikimo prarandami, sugadinami arba negrįžtamai praranda atsekamumą Pirkėjo CDE saugomi duomenys ir jų neįmanoma atkurti;
4. duomenų migracija atlikta su esminiais trūkumais, dėl kurių Pirkėjas negali tinkamai naudoti migruoto projekto ar jo duomenų naujoje CDE, ir šie trūkumai nepašalinami per Sutartyje nustatytą trūkumų pašalinimo terminą;
5. dėl Tiekėjo veiksmų ar neveikimo Pirkėjui nepagrįstai apribojama ar nutraukiama prieiga prie CDE arba Pirkėjo duomenų ir prieiga neatkuriama per aukšto masto incidentui nustatytą pašalinimo terminą.


	11. SUTARTIES GALIOJIMAS IR KEITIMAS

	11.1. Sutarties sudarymas ir įsigaliojimas
	11.1.1. Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną), tačiau  licencijos aktyvuojamos ne anksčiau nei 2027 m. sausio 11 d. 
11.1.2. Sutartis galioja 60 mėn. nuo licencijų aktyvavimo dienos. 

	11.2. Sutarties galiojimo termino pratęsimas
	Punktas netaikomas (4.2 punkte numatytos sąlygos taikomos).

	12. SUTARTIES NUTRAUKIMAS

	12.1. Sutarties nutraukimo pagrindai
	Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka.

	12.2. Esminiai Sutarties pažeidimai
	Dėl termino pristatyti Prekes ar jų dalį nesilaikymo
12.2.1. Laikoma, kad Tiekėjas padarė esminį Sutarties pažeidimą, jeigu:
12.2.1.1. vėluoja Prekes pristatyti 2 (du) kartus iš eilės (nesvarbu, kiek laiko vėluojama) arba 
12.2.1.2. pristato Prekes ir (ar) teikia paslaugas nesilaikydamas Sutartyje nustatyto galutinio termino arba konkretaus esminio tarpinio termino ilgiau nei:
12.2.1.2.1. 15 (penkiolika) dienų (jei sutartinių įsipareigojimų įvykdymo (galutinis arba esminis tarpinis) terminas ne ilgesnis nei 3 (trys) mėnesiai);
12.2.1.2.2. 30 (trisdešimt) dienų (jei sutartinių įsipareigojimų įvykdymo (galutinis arba esminis tarpinis) terminas ilgesnis nei 3 (trys) mėn., tačiau ne ilgesnis nei 6 (šeši) mėnesiai);
12.2.1.2.3. 45 (keturiasdešimt penkias) dienas (jei sutartinių įsipareigojimų įvykdymo (galutinis arba esminis tarpinis) terminas ilgesnis nei 6 (šeši) mėnesiai, tačiau ne ilgesnis nei 12 (dvylika) mėnesių);
12.2.1.2.4. 60 (šešiasdešimt) dienų (jei sutartinių įsipareigojimų įvykdymo (galutinis arba esminis tarpinis) terminas ilgesnis nei 12 (dvylika) mėnesių) arba
12.2.1.3. Prekių pristatymo terminai pažeisti taip, kad priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės arba
12.2.1.4. Tiekėjas pažeidžia Prekių pristatymo terminus ir dėl Prekių pristatymo vėlavimo Prekės tampa nebereikalingos (tokiu atveju, Tiekėjas neturi teisės remtis 12.2.1.2. punktu).

Dėl kainos / įkainių keitimo (išskyrus 5.3 punktą)
12.2.2. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius.

Dėl kokybės vertinimo kriterijų
12.2.3. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos  ir kokybės santykį ir Tiekėjas per 10 (dešimt) darbo  dienų neištaiso pažeidimų arba tokius pažeidimus Pirkėjas nustato 2 (du) kartus

Dėl Prekių kokybės
12.2.4. Tiekėjas daugiau kaip 2 (du) kartus pristato Prekes, kurios neatitinka Sutartyje ir (ar) Įstatymuose nustatytų reikalavimų Prekėms.

Dėl Tiekėjo, subtiekėjo ar specialistų kvalifikacijos
12.2.5. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos.

Dėl konkurencijos, intelektinės nuosavybės, konfidencialios informacijos
12.2.6. Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą.

Dėl teisių perleidimo
12.2.7. Tiekėjas perleido savo teises ir (ar) įsipareigojimus pagal Sutartį tretiesiems asmenims be raštiško Pirkėjo sutikimo

Dėl garantinių trūkumų
12.2.8. Tiekėjas nešalina garantinių trūkumų arba juos šalina ilgiau nei 45 (keturiasdešimt penkias) dienas.

	13. APLINKOSAUGINIAI IR SOCIALINIAI KRITERIJAI 

	13.1. Aplinkosauginių kriterijų nustatymo teisinis pagrindas
	Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.3. papunkčiu.

	13.2. Su Prekių pakuotėmis susiję aplinkosauginiai kriterijai
	Punktas netaikomas.

	13.3. Su Prekių pristatymu susiję aplinkosauginiai kriterijai
	Punktas netaikomas.

	13.4. Su Prekėmis susijusių paslaugų (pavyzdžiui, montavimo, apmokymo ir kitos parengimui naudoti skirtos paslaugos) teikimu susiję aplinkosauginiai kriterijai
	Punktas netaikomas.



	13.5. Su perkamomis Prekėmis susiję socialiniai kriterijai
	13.5.1. Socialiniai kriterijai nurodyti Pardavėjo pasiūlyme.
13.5.2. Nustačius, kad Tiekėjas šiame punkte nustatyto kriterijaus nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.



 

Nustačius, kad Tiekėjas šiame punkte nustatyto kriterijaus nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.

	14. BENDRŲJŲ SĄLYGŲ PAKEITIMAI IR PAPILDYMAI

	14.1. Bendrųjų sąlygų pakeitimai
	Šalys susitaria pakeisti nurodytus Sutarties Bendrųjų sąlygų punktus, išdėstant juos nauja redakcija:
„1.1.1.16. VPĮ / PĮ – Lietuvos Respublikos viešųjų pirkimų įstatymas / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.“;
„10.6. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties ir (arba) ji buvo nutraukta dėl Tiekėjo kaltės. Pirkėjas neįsipareigoja įrodyti realiai patirtų nuostolių ir Tiekėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Pirkėjo nuostoliais.“;
„10.16.3. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (tiesioginius nuostolius, delspinigius ir (arba) baudas (jei netesybos numatytos Sutartyje).“;
„20.4. Susitarimai įsigalioja nuo jų sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 / PĮ 46 ir 94 straipsniuose nustatyta tvarka.“;
„22. Sutartis gali būti nutraukiama VPĮ 90 / PĮ 98 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.“;
„22.2.2.2. Tiekėjas neužtikrina Bendrųjų sutarties sąlygų 3.1.1. punkte nustatytų reikalavimų;“.
„23.1.1. jei Tiekėjo pasiūlyme nurodytos Prekės nebegaminamos ar iš esmės sutriko jų tiekimas ir gautas gamintojo patvirtinimas ir (ar) Prekės, jų gamintojas kelia grėsmę nacionaliniam saugumui ir (ar) Prekių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir (ar) Prekės, jų sudedamosios dalys ar (ir) gamintojas neatitinka VPĮ 45 straipsnio 21 dalies / PĮ 58 straipsnio 41 dalies nuostatų;“.

Bendrųjų Sutarties sąlygų 12.2.1.1., 12.2.1.2., 12.2.2. punktuose nurodyta „E.sąskaita“ keičiama į „SABIS“.

Bendrųjų Sutarties sąlygų 22.2.2. punktas papildomas 22.2.2.13. papunkčiu:
„22.2.2.13.  Tiekėjas pažeidžia Sutarties nuostatas, reglamentuojančias asmens duomenų apsaugą, intelektinę nuosavybę ar konfidencialios informacijos valdymą.“

	14.2. Sutarties papildymas dėl antikorupcinės veiklos politikos ir Tiekėjų etikos kodekso laikymosi
	Tiekėjas, pasirašydamas Sutartį, pareiškia ir garantuoja, kad yra susipažinęs su UAB „EPSO_G“ įmonių grupės antikorupcinės veiklos politikos ir Partnerių etikos kodekso nuostatomis. 

	14.3. Dėl atitikties Nacionaliniam saugumui užtikrinti svarbių objektų apsaugos įstatymui
	Punktas taikomas: Tiekėjo ir (ar) subrangovų darbuotojai, kuriems bus reikalinga teisė be palydos patekti prie Bendrovės valdomų nacionaliniam saugumui užtikrinti svarbių įrenginių ar turto, turi atitikti Nacionaliniam saugumui užtikrinti svarbių objektų apsaugos įstatymo 17 straipsnio 2 dalies punktuose nurodytus kriterijus. Sudarius Sutartį, Tiekėjas įsipareigoja pateikti tokių asmenų sutikimus būti tikrinamiems bei informaciją ir dokumentus, patvirtinančius, kad nėra Nacionaliniam saugumui užtikrinti svarbių objektų apsaugos įstatymo 17 straipsnio 2 dalies punktuose nurodytų aplinkybių.

	14.4. Dėl  sutikimo dirbti veikiančiuose elektros perdavimo tinklo objektuose (įrenginiuose) ir/ar jų apsaugos zonoje (toliu – Sutikimas)
	Punktas taikomas:  
14.4.1. iki Prekių pristatymo ir (ar) su Prekėmis susijusių paslaugų teikimo pradžios Tiekėjas (įskaitant subtiekėjus) iš Pirkėjo turi gauti raštišką Sutikimą;
14.4.2. Sutikimo gavimui Tiekėjas įsipareigoja pateikti visus tokiam Sutikimui gauti reikalingus dokumentus;
14.4.3. Pirkėjo išduotas Sutikimas turi galioti visą Prekių pristatymo ir (ar) su Prekėmis susijusių paslaugų teikimo nurodytuose objektuose ir (ar) teritorijose laikotarpį;
14.4.4. jeigu Tiekėjas ar subtiekėjas Prekes pristato arba teikia su Prekėmis susijusias paslaugas neturėdami raštiško Pirkėjo Sutikimo (jo negavus, pasibaigus Sutikimo galiojimui, Pirkėjui panaikinus ar sustabdžius Sutikimo galiojimą ar pan.) taip pat, jei Prekes pristatė ir (ar) su Prekėmis susijusias paslaugas teikė Sutikime nenurodyti darbuotojai, Tiekėjui taikoma Specialiųjų sąlygų 9.9 punkte nurodyto dydžio bauda.

	15. SUTARTIES PRIEDAI	Comment by Jovita Buterlevičiūtė: Reikia papildyti priedus. Galbūt čia reikalingas asmens duomenų susitarimas? Ar minimalus saugos reikalavimai, pagal poreikį turime pridėti.

	15.1. Priedas Nr. 1
	Techninė specifikacija

	15.2. Priedas Nr. 2
	Pasiūlymas

	15.3. Priedas Nr. 3
	Bendrosios sutarties sąlygos

	15.4. Priedas Nr. 4
	

	15.5. Priedas Nr. 5
	

	15. ŠALIŲ ATSTOVŲ PARAŠAI

	(nurodomos atstovo pareigos, vardas, pavardė)
	(nurodomos atstovo pareigos, vardas, pavardė)

